ZIGA ประชุม “ผู้ถือหุ้น” ประจำปี 66 ล่ม! จัดใหม่ 18 พ.ค.นี้
ZIGA องค์ประชุมผู้ถือหุ้นประจำปี 66 ล่ม มีผู้เข้าประชุมรวมกันไม่ถึง 1 ใน 3 ของจำนวนหุ้นจำหน่ายได้ทั้งหมด พร้อมมีมติประชุมขึ้นใหม่อีกครั้งในวันพฤหัสบดีที่ 18 พ.ค. 66 เวลา 10:00 น.
ZIGA องค์ประชุมผู้ถือหุ้นประจำปี 66 ล่ม มีผู้เข้าประชุมรวมกันไม่ถึง 1 ใน 3 ของจำนวนหุ้นจำหน่ายได้ทั้งหมด พร้อมมีมติประชุมขึ้นใหม่อีกครั้งในวันพฤหัสบดีที่ 18 พ.ค. 66 เวลา 10:00 น.
2 พ.ค. 2566

บริษัท ซิก้า อินโนเวชั่น จำกัด (มหาชน) หรือ ZIGA แจ้งผ่านตลาดหลักทรัพย์ฯ ว่าที่จัดให้มีการประชุมสามัญผู้ถือหุ้นประจำปี 2566 ในวันศุกร์ที่ 28 เมษายน 2566 เวลา 10:00 น. ที่ผ่านมา โดยการประชุมแบบกายภาพ (Physical) ณ ห้องราชพฤกษ์ เอ โครงการพาร์ควิลเลจ พระราม 2 เลขที่ 1/1-1/3 ถนนพระรามที่ 2 ซอย 56 แขวงแสมดา เขตบางขุนเทียน กรุงเทพมหานคร นั้น ปรากฏว่าเมื่อถึงเวลาประชุมและบริษัทรอเวลาจนล่วงเวลานัดประชุมไปแล้ว 1 ชั่วโมง ณ เวลา 11:15 น. มีผู้ถือหุ้นที่มาร่วมประชุมที่มาด้วยตัวเองและผู้ถือหุ้นที่มอบฉันทะดังต่อไปนี้
สำหรับผู้ถือหุ้นมาด้วยตนเอง จำนวน 14 ราย รวมจำนวนหุ้นได้ 135,726,256 หุ้น ส่วนผู้ถือหุ้นที่มอบฉันทะจำนวน 22 ราย รวมจำนวนหุ้นได้ 94,413,741 หุ้น
ทั้งนี้ รวมจำนวน 36 ราย และรวมจำนวนหุ้นได้ 230,139,997 หุ้น คิดเป็น 31.2127% ของจำนวนหุ้นที่จำหน่ายได้ทั้งหมดจำนวน 737,328,449 หุ้น ซึ่งจำนวนหุ้นผู้เข้าประชุมรวมกันไม่ถึง 1 ใน 3 ของจำนวนหุ้นจำหน่ายได้ทั้งหมดตามมาตรา 103 แห่งพระราชบัญญัติบริษัทมหาชนจากัด พ.ศ.2535 และข้อบังคับของบริษัทข้อ 27 จึงถือว่าไม่ครบเป็นองค์ประชุมตามกฎหมายทำให้บริษัทไม่สามารถดำเนินการเปิดประชุมสามัญผู้ถือหุ้นประจำปี 2566 ได้ในวันศุกร์ที่ 28 เมษายน 2566
ด้วยเหตุดังกล่าวคณะกรรมการบริษัทซึ่งประชุมเมื่อวันที่ 28 เมษายน 2566 จึงมีมติอนุมัติให้เรียกประชุมสามัญผู้ถือหุ้นประจาปี 2566 ขึ้นใหม่อีกครั้งในวันพฤหัสบดีที่ 18 พฤษภาคม 2566 เวลา 10:00 น. โดยวิธีการประชุมแบบกายภาพ (Physical) ณ ห้องราชพฤกษ์ เอ โครงการพาร์ค วิลเลจ พระราม 2 เลขที่ 1/1-1/3 ถนนพระรามที่ 2 ซอย 56 แขวงแสมดำ เขตบางขุนเทียน กรุงเทพมหานคร เพื่อพิจารณาเรื่องต่าง ๆ โดยกำหนดระเบียบวาระการประชุมตามเดิม โดยให้ยึดถือรายชื่อถือหุ้นที่มีสิทธิเข้าร่วมประชุมสามัญผู้ถือหุ้นประจาปี 2566 ตามที่กำหนดวัน Record Date เดิมคือ วันที่ 10 เมษายน 2566 ซึ่งบริษัทจะจัดส่งหนังสือเชิญประชุมให้แก่ผู้ถือหุ้นไม่น้อยกว่า 7 วันก่อนวันประชุม และการประชุมครั้งหลังนี้ไม่จาเป็นต้อง ครบองค์ประชุม ทั้งนี้ เป็นไปตามมาตรา 103 แห่งพระราชบัญญัติบริษัทมหาชน จำกัด พ.ศ. 2535